# Rajuvula

Rajuvula (en escriptura kharosthi 𐨪𐨗𐨂𐨬𐨂𐨫 Ra-ju-vu-la) o Razi (del grec antic Ράζυ Rázy) fou un rei indoescita, gran sàtrapa (Mahakshatrapa) que governava la zona de Mathura al modern Uttar Pradesh al nord de l'Índia els primers anys del segle i. Els indoescites havien conquerit la zona de Mathura als reis hindús vers el 60 aC; alguns dels seus sàtrapes foren Hagamasha i Hagana, que van anar seguits de Rajuvula. Aquest va envair el darrer territori del regne Indogrec al Panjab oriental, que va conquerir, i va matar el darrer rei Estrató II i al seu fill o net Estrató III (no necessàriament al mateix temps).
En una inscripció en un relicari conegut com a "Mathura capital lleó", en kharosthi es descriu el regal d'una stupa amb una relíquia de Buda per la reina Nadasi Kasa, "l'esposa de Rajuvula" i "germana d'Aiyasi Kamuia",; modernament la interpretació ha canviat a proposta de Sten Konow, seguit per altres, en què es considera el principal donant a la princesa Aiyasi Kamuia, "esposa principal de Rajuvula" i "germana de Yuvaraja Kharaosta Kamuio". Nadasi Kasa (o Nada Diaka) era germana d'Ayasia Kamuia.
Segons la versió antiga, Yuvarja Kharaosta Kamuio era fill d'Ayasi Kamuia que al seu torn era la vídua d'Arta o Arta Kamuia amb la que més tard es va casar Rajuvula. Konow va refusar aquest punt de vista i va concloure que Ayasia Kamuia, reina principal de Rajuvula fou la filla i no la mare de Kharaosta Kamuio. El fet que el "cognom" 'Kamuia' hagi estat utilitzat tant per Yuvaraja Kharaosta com per la princesa Aiyasi provaria que Aiyasi Kamuia fou la filla i no la mare de Yuvaraja Kharaosta Kamuio (Kambojaka), ja que el nom familiar era heretat de manera natural de la part del pare i no de la part de la mare. Sembla que la interpretació de Konow és més convincent. Aquesta inscripció també esmenta la genealogia de diversos sàtrapes indoescites de Mathura. La presència del símbol budista "triratana" al centre de l'objecte suggereix que Rajvula fou, almenys de manera nominal, seguidor de la fe budista.
Tres pobles amb el nom de Rajuwal, al districte de Kasur, al Pakistan, estan habitats per pobles kambojah que descendeixen de Rajuvula.

## Notes

* ↑ Journal of the Royal Asiatic Society of Great Britain & Ireland, 1894, p 533, Royal Asiatic Society of Great Britain and Ireland; vegeu també: Journal of the Royal Asiatic Society of Great Britain & Ireland, 1907, p 1025, Royal Asiatic Society of Great Britain and Ireland; Ancient India: From the Earliest Times to the First Century AD, 1964, p 158, Dr E. J. Rapson.
* ↑ Corpus Inscrioptionum Indicarum, Vol II, Part I, pp xxxvi, 36, 47, Dr S Konow.
* ↑ Journal of the Royal Asiatic Society of Great Britain and Ireland, 1990, p 141, Royal Asiatic Society of Great Britain and Ireland; Political History of Ancient India, 1996, p 394, Dr H. C. Raychaudhury, Dr B. N. Mukerjee; Kunst aus Indien: Von der Industalkultur im 3. Jahrtausend V. Chr. Bis zum 19. Jahrhundert n ..., 1960, p 9, Künstlerhaus Wien, Museum für Völkerkunde (Vienna, Austria); History of Civilizations of Central Asia, 1999, 201/ 207, Ahmad Hasan Dani, Vadim Mikhaĭlovich Masson, János Harmatta, Boris Abramovich Litvinovskiĭ, Clifford Edmund Bosworth, Unesco; Aspects of Ancient Indian Administration, 2003, 58, D.K. Ganguly; District Gazetteers, 1959, p 33, Uttar Pradesh (India); Five Phases of Indian Art, 1991, p 17, K. D. Bajpai; History of Indian Administration, 1968, p 107, B. N. Puri; The Śakas in India, 1981, p 119, Satya Shrava; Ṛtam, p 46,by Akhila Bharatiya Sanskrit Parishad, Lucknow; Prācīna Kamboja, jana aura janapada =: Ancient Kamboja, people and country, 1981, Dr Jiyālāla Kāmboja, Dr Satyavrat Śāstrī; Indian Linguistics, 1964, p 549, Linguistic Society of India; A History of Indian Buddhism: From Sakyamuni to Early Mahayana, 1998, p 230, Akira Hirakawa; Cf: An Inscribed Silver Buddhist Reliquary of the Time of King Kharaosta and Prince Indravarman, Journal of the American Oriental Society, Vol. 116, No. 3 (Jul. - Sep., 1996), pp. 439, Richard Salomon, University of Washington. L'autor Richard Salomon accepta el punt de vista del Dr Konow com a probablement correcte.
* ↑ Mahaksha[tra]vasa Rajulasa agra-maheshi Ayasia Kamuia dhida Kharaostasa yuvarana mada Nada-diakasa [taye] sadha matra Abuhola[e]......Kharaosto yuvaraya Kamuio..
* ↑ Vegeu també els enllaços: i
* ↑ vegeu cita a: Aspects of Ancient Indian Administration, 2003, p 58, D.K. Ganguly.
* ↑ Vegeu: Corpus Inscriptionum Indicarum, Vol II, part I, p 36 & xxxvi, Dr Stein Konow; Journal of the Royal Asiatic Society of Great Britain and Ireland, 1990, p 141, Journal of the Royal Asiatic Society of Great Britain and Ireland; Prācīna Kamboja, jana aura janapada =: Ancient Kamboja, people and country, 1981, p 227/228, Dr Jiyālāla Kāmboja, Dr Satyavrat Śāstrī), The Kambojas Through the Ages, 2005, p 168, Kirpal Singh.
* ↑ El Dr. S. Konow argumenta que Yuvaraja Kharaosta és esmentada dues vegades (II A.1 and E.1) i la seva posició prominent en els registres de la capital només podria correspondre a un parent sènior de la família de la reina que feia la donació, i no a un membre júnior com un fill o un net; a més a més, Aiyasi Kamuia diu expressament que té una relació propera amb Kharaosta i diu que la cooperació d'aquest per la cerimònia de la donació havia estat obtinguda (See: Corpus Inscriptionum Indicarum II, I, pp xxxv-vi, 36; An Inscribed Silver Buddhist Reliquary of the Time of King Kharaosta and Prince Indravarman, Journal of the American Oriental Society, Vol. 116, No. 3 (Jul. - Sep., 1996), pp. 440, Richard Salomon, University of Washington; Prācīna Kamboja, jana aura janapada = Ancient Kamboja, people and country, 1981, pp 227/228, Dr Jiyālāla Kāmboja, Dr Satyavrat Śāstrī; The Kambojas Through the Ages, 2005, p 168, Kirpal Singh.

## Referències

* "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, ISBN 2-7177-1825-7.
* "The Shape of Ancient Thought. Comparative studies in Greek and Indian Philosophies" by Thomas McEvilley (Allworth Press and the School of Visual Arts, 2002) ISBN 1-58115-203-5
* "Buddhism in Central Asia" by B.N. Puri (Motilal Banarsidass Pub, January 1, 2000) ISBN 81-208-0372-8
* "The Greeks in Bactria and India", W.W. Tarn, Cambridge University Press.